[{"text_idx": "#000001", "text": "C\u0302u vi estas juna eu\u0306ropano, entuziasmas pri politiko Eu\u0306rop-nivele kaj dezirus reprezenti Esperanton kaj TEJO en la Eu\u0306ropa Parlamento, kie estos aliaj 7000 junuloj el la tuta kontinento kaj pens-manieroj? EYE 2016 estas la perfekta evento por vi!"}, {"text_idx": "#000002", "text": "Junaj, entuziasmaj kandidatoj estas serc\u0302ataj por partopreni la plej grandan arang\u0302on de la Forumo Junulara Eu\u0306ropa, EYE, kiu okazos 20-22 de majo en Strasburgo, Francio."}, {"text_idx": "#000003", "text": "EYE estas okazaj\u0302o por 7000 eu\u0306ropaj junuloj, kiuj prezentas diversajn junularajn organizojn. La celo de la okazaj\u0302o estas konvinki politikistojn kaj politikajn partiojn doni pli da atento al temoj kiuj gravas por junuloj (kiel edukado, movig\u0302eblo, senlaboreco, dau\u0306ripoveco)."}, {"text_idx": "#000004", "text": "Kompreneble, kiel TEJO ni petos specialan atenton por lingva justeco kaj internacia komunikado. Tion ni faros per diversaj agadoj kaj per nia partopreno en la komunaj programeroj. TEJO estas partnero de YO!Fest, la junulara politika festivalo kiu okazos tiukadre, ni tie povos okazigi kursojn, diskut-rondojn kaj diversajn programerojn."}, {"text_idx": "#000006", "text": "Repagon de la ir- kaj reven-vojag\u0302kostoj al Strasburgo\nTranokton c\u0302e esperantistoj en proksimeco de la urbo\nEblon partopreni la organizadon de YO!Fest kune kun internacia teamo\nRetan trejnadon de TEJO pri eksteraj rilatoj (deviga)\nPlurajn materialojn por informig\u0302i pri temoj rilate al eu\u0306ropa junularo, junulara agado kaj politiko\nKonsilojn kaj materialojn por plibonigi vian komunik-kapablojn, angle kaj Esperante"}, {"text_idx": "#000008", "text": "Esti pli ol 18-jarag\u0302a de la 20-a de majo kaj malpli ol 31-jarag\u0302a g\u0302is la 25-a de majo (2016)\nEsti sociema, tolerema, vojag\u0302e sendependa kaj malferma\nPreti aktive kunlabori por la sukcesa kunrealigo de YO!Fest\nLog\u0302i en lando de Eu\u0306ropa Unio au\u0306 najbaroj\nregi la anglan kaj Esperanton almenau\u0306 je B2 nivelo (au\u0306 plibonigi ilin g\u0302is tiu nivelo g\u0302is antau\u0306 la komenco de la evento)\npovi partopreni la tutan eventon (20a kaj 21a de majo), kun alveno unu tagon pli frue kaj revenon unu tagon poste (ekde la 19a g\u0302is la 22a de majo)"}]